	[bookmark: _GoBack]Europos Parlamentas
2024-2029
	[image: EP logo RGB_Mute]



<Commission>{EMPL}Užimtumo ir socialinių reikalų komitetas</Commission>

<RefProc>2024/2019</RefProc><RefTypeProc>(DEC)</RefTypeProc>
<Date>{24/10/2024}24.10.2024</Date>
<TitreType>NUOMONĖS PROJEKTAS</TitreType>
<CommissionResp>Užimtumo ir socialinių reikalų komiteto</CommissionResp>
<CommissionInt>pateiktas Biudžeto kontrolės komitetui</CommissionInt>
<Titre>dėl 2023 finansinių metų Komisijos bendrojo biudžeto įvykdymo patvirtinimo</Titre>
<DocRef>(2024/2019(DEC))</DocRef>
Nuomonės referentė: <Depute>Romana Tomc</Depute>


PA_NonLegBudDec

NUOMONĖ
Užimtumo ir socialinių reikalų komitetas ragina atsakingą Biudžeto kontrolės komitetą į savo pasiūlymą dėl rezoliucijos įtraukti toliau pateikiamą tekstą:
–	atsižvelgdamas į Audito Rūmų 2023 finansinių metų metinę biudžeto vykdymo ataskaitą kartu su institucijų atsakymais[footnoteRef:1] ir į Audito Rūmų specialiąsias ataskaitas, [1:  	OL C, C/.../..., ..., ELI: ... / Dar nepaskelbta Oficialiajame leidinyje.] 

1.	džiaugiasi, kad Audito Rūmai pareiškė, jog 2023 m. Sąjungos konsoliduotosiose ataskaitose Sąjungos finansinė būklė tą dieną visais reikšmingais aspektais pateikta teisingai;
2.	pažymi, kad bendra dar neįvykdytų įsipareigojimų suma 2023 m. pabaigoje pasiekė rekordiškai aukštą lygį – 543 mlrd. EUR, daugiausia dėl didesnių pasidalijamojo valdymo fondų įsipareigojimų, taip pat dėl priemonės „NextGenerationEU“ (NGEU), tačiau pažymi, kad numatoma, jog 2024–2026 m. laikotarpiu bendra dar neįvykdytų įsipareigojimų suma sumažės;
3.	susirūpinęs pažymi, kad, Audito Rūmų vertinimu, klaidų lygis DFP 2 išlaidų kategorijoje „Sanglauda, atsparumas ir vertybės“ 2023 m. pasiekė 9,3 proc., palyginti su 6,4 proc. 2022 m.; pripažįsta, kad didžioji dalis išlaidų šioje srityje laikoma didelės rizikos išlaidomis, nes jos daugiausia grindžiamos kompensavimu ir joms dažnai taikomos sudėtingos taisyklės; ragina imtis skubių veiksmų siekiant ateityje sumažinti klaidų lygį;
4.	reiškia susirūpinimą dėl to, kad Komisija numato, jog panaikintų įsipareigojimų, skirtų sanglaudos politikos fondams, įskaitant „Europos socialinį fondą +“, suma 2024–2027 m. laikotarpiu sieks 2,2 mlrd. EUR, t. y. ji bus penkis kartus didesnė nei prognozuota 2022 m., daugiausia dėl nuolatinio žemo lėšų panaudojimo lygio;
5.	pažymi, kad didelė infliacija (6,4 proc.) ir toliau darė poveikį Sąjungos biudžetui; įspėja, kad, remiantis Komisijos infliacijos prognoze, iki 2025 m. pabaigos Sąjungos biudžetas galėtų prarasti apie 13 proc. savo perkamosios galios;
6.	ragina Komisiją kuo greičiau įgyvendinti visas dar neįgyvendintas Audito Rūmų rekomendacijas.

